17/06/2013 | Administración LocalMunicipal
As Pontes de García Rodríguez
Intervención
Anuncio de aprobación das bases da convocatoria de axudas ás familias para a escolarización dos seus fillos e fillas para o curso académico 2013-2014

BASES DA CONVOCATORIA DE “AXUDAS ÁS FAMILIAS PARA A ESCOLARIZACIÓN DOS FILLOS E FILLAS” PARA O CURSO ACADÉMICO 2013/2014 Exposición de motivos A Constitución Española, no seu artigo 39, considera a obrigatoriedade dos poderes públicos de asegurar a protección social, económica e xurídica da familia. A Lei 7/1985, reguladora de bases de réxime local, no seu artigo 25.2k, e a Lei 5/1997, de administración local de Galicia, no seu artigo 80.2. k, establecen a competencia dos municipios na prestación de servizos sociais e de promoción e inserción social. Pola súa parte, o Estatuto de Autonomía de Galicia lexitima a actuación lexislativa da Comunidade Autónoma no campo da protección da familia, infancia e adolescencia, nos títulos de competencia xenéricos de asistencia social e de promoción do desenvolvemento comunitario (artigo 27). A Lei 13/2008, do 3 de decembro de 2008, atribúe aos concellos, entre outras competencias, a creación e xestión dos servizos sociais de atención primaria. Do mesmo xeito, determinase en ambas leis que as administracións poderán conceder axudas económicas para apoiar o coidado de menores, paliar situacións transitorias de necesidade, garantir un mínimo de subsistencia e reforzar procesos de integración familiar e inclusión social. A Lei 3/1997, do 9 de xuño, de protección xurídica, económica e social da familia, establece como un dos principios rectores da actuación dos poderes públicos, o de desenvolver unha política integral de apoio á familia que teña en conta as súas necesidades básicas, tales como a vivenda, a educación, a cultura e o traballo, aplicando a consecución destes fins medidas tanto preventivas como paliativas. O artigo 5 da citada Lei 3/1997 atribúe competencias aos municipios en materia de protección á familia, infancia e a adolescencia, para que os concellos actuarán directamente no ámbito familiar achegando recursos e prestacións ás familias que presenten aspectos carenciais. O proxecto de axudas municipais escolares de libros e material escolar leva moitos anos desenvolvéndose no Concello das Pontes, observándose un crecemento tanto na demanda como no seu orzamento. Van destinadas a alumnos/as matriculados en centros docentes públicos empadroados no Concello.1.º.–Obxecto da convocatoria. O obxecto da presente convocatoria municipal é a concesión de axudas ás familias para atender os gastos orixinados polo comezo do curso escolar, entendendo por tales a merca de material escolar e de libros para os cursos non contemplados na Subvención da Consellería de Cultura, Educación e Ordenación Universitaria Orde 30 de maio de 2013 “pola que se convocan axudas para a adquisición de libros de texto, materiais curriculares e material didáctico e complementario destinadas ao alumnado matriculado en educación primaria, educación secundaria obrigatoria ou educación especial, en centros sostidos con fondos públicos, no curso escolar 2013/2014”. 2.º.–Persoas destinatarias das axudas. Poderán ser beneficiari@s destas axudas o alumnado empadroado no termo municipal das Pontes que vaian cursar calquera dos seguintes estudios: Educación Infantil, Educación Primaria, Educación Secundaria, Bacharelato, ciclos formativos de grao medio e superior.3.º.–Requisitos.3.1. Estar empadroado/a no Concello das Pontes.3.2. Que os ingresos anuais da unidade familiar non excedan os 380 €/mensuais de renda per cápita, segundo a seguinte fórmula: IB - A IUF = -------------- NM O cálculo dos ingresos da unidade familiar teñen en conta o número de compoñentes, así como o aluguer da vivenda. Na devandita fórmula especificanse: IUF= Ingresos unidade familiar. IB = Ingresos brutos. A = Aluguer. NM = Número de membros. Por renda familiar entenderase a suma dos ingresos netos obtidos no ano 2012 por tódolos membros computables da unidade familiar, calquera que sexa a súa procedencia. Para os efectos do cálculo da renda familiar, son membros computables da familia o pai e a nai, titor ou persoa encargada da garda e protección do menor, se é o caso, os irmáns que conviven no domicilio familiar, así como os ascendentes dos pais/nais que teñan a súa residencia no mesmo domicilio. No caso de divorcio, separación legal ou de feito dos proxenitores, non considerará membro computable aquel deles que non conviva có solicitante da axuda, sen prexuízo de que na renda familiar se inclúa a súa contribución económica.3.3. Ademais dos criterios económicos, tomaranse en consideración outros factores como a idade, orfandade, desemprego ou incapacidade recoñecida do/da cabeza de familia, ter a condición de familias numerosas ou familias cuio sustentador principal sexa viúvo, solteiro, divorciado ou separado legalmente ou de feito e outros condicionantes psicosociais.3.4. Ter presentado solicitude de reserva para continuar no centro escolar ou solicitude de admisión para un posto escolar nun centro sostido con fondos públicos.3.5. Terase en conta a situación familiar, previo informe dos servizos sociais do Concello, no caso de producirse algunha variación económica, social ou familiar durante o ano 2013.4.º.–Contía das axudas. A contía máxima das axudas será variable segundo o curso do que se trate, a tipoloxía da axuda (libros de texto ou material escolar) e a situación social, económica e familiar. Contemplase a posibilidade de financia-lo custo total do curso escolar sempre e cando as circunstancias económicas e socio familiares o xustifiquen, previo informe dos servizos sociais.5.º.–Solicitude e documentación. Serán requisitos necesarios para solicitar a axuda: • Presentar unha instancia no impreso oficial que se facilitará gratuitamente no Departamento de Servizos Sociais do Concello, na oficina do Rexistro do Concello ou na páxina web. • Fotocopia do D. N. I. de tódolos membros da unidade familiar. • Certificación de convivencia do padrón municipal. • Fotocopia do título de familia numerosa, se fose o caso. • Fotocopia dos recibos de aluguer ou hipoteca de vivenda habitual, se fose o caso. • Certificado de solicitude de praza ou fotocopia da matrícula do centro onde o alumnado realice os seus estudios, no caso dos estudos non obrigatorios. • O alumnado que opte ás axudas de estudios nesta convocatoria, deberán presentar un certificado do centro onde estén matriculados, facendo constar a súa condición de bolseiro/non bolseiro. • Fotocopia da declaración da renda do ano 2012 (toda a unidade familiar). No caso de non estar obrigado pola Axencia Tributaria a presentala, deberá achegar unha declaración xurada na que conste esta circunstancia. Para estes casos, os ingresos anuais xustificaranse da seguinte maneira: • Fotocopia do certificado/s da/s pensión/s actualizadas, no seu caso • Certificado do INEM, no caso de percibir prestación ou subsidio de desemprego. Se durante o ano 2013 prodúcese unha variación sustancial na súa situación económica, social ou familiar deberá entregar a declaración da renda do ano 2012 e a fotocopia das nóminas de xaneiro a xuño, ou certificado do INEM de ese período.6.º.–Lugar e prazo de presentación. As solicitudes en modelo normalizado e maila documentación aportada polas persoas solicitantes, deberán presentarse na oficina do Rexistro do Concello. O prazo de presentación das solicitudes comeza ao día seguinte da publicación das presentes bases no Boletín Oficial da Provincial e remata o 19 de xullo de 2013. O alumnado que realice a matrícula en setembro para cursar BAC e ciclos formativos, terá de prazo dende o 9 ata o 13 de setembro de 2013 para presentar a documentación.7.º.–Comisión de valoración. Aplicaráselles a tódalas solicitudes un procedemento de valoración. Para tal fin constituirase no Concello unha comisión de baremación e selección integrada por: • Presidente: concelleiro de servizos sociais ou en quen delegue. • Vogais: dúas representantes do equipo de servizos sociais. • Secretario/a: o secretario/a do Concello, ou persoa en quen delegue, con voz e sen voto. Os acordos tomaranse por maioría simple, resolvendo, en caso de empate, o/a presidente/a. A valoración das solicitudes realizarase aplicando o seguinte baremo: Ingresos brutos per cápita mensual Obterán un punto por cada supuesto ata un máximo de tres puntos a unidade familiar na que exista algunha das seguintes situación: – Familia na que o sustentador/a principal se atope en situación de desemprego. – Familia numerosa. – Orfo absoluto. – Familia na que calquera dos membros da unidade familiar estea afectado/a por unha discapacidade legalmente cualificada, resida no mesmo domicilio e dependa económicamente dos ingresos familiares. A efectos do dsiposto neste parágrafo, terá a condición de persoas con discapacidade aquelas ás cales se lles recoñeza un grao de minusvalía igual ou superior o 33 por cento. – Familias na que o sustentadora principal sexa vítima de violencia de xénero, debidamente acreditada.8.º.–Resolución. As solicitudes, logo da súa comprobación e baremación, serán aprobadas ou denegada mediante Decreto do concelleiro delegado de servizos sociais e atención cidadá. De acordo co establecido no artigo 58 da L. R. X-PAC a resolución de outorgamento ou denegación das axudas será notificada de xeito individual ós solicitantes, publicándose así mesmo no taboleiro de anuncios do Departamento de Servizos Sociais.9.º.–Reclamacións. Todas aquelas persoas ás que se lles denegara a presente axuda poderán, no prazo de 10 días dende a recepción da notificación individual, presenta-la oportuna reclamación e documentación que xustifique o motivo da mesma.10.º.–Pagamento das axudas e xustificación. O pagamento destas axudas realizarase por medio dun vale canxeable polo importe concedido nas distintas librarías do Concello das Pontes. Ata o 15 de outubro.11.º.–Incompatibilidades. Estas axudas seran incompatibles con calquera outro beneficio da mesma finalidade que poidan recibir de entidades ou persoas públicas ou privadas. Os trocos na situación económica dos beneficiarios serán comunicados ós servizos sociáis de base. De non facerse así procederase á retirada ou devolución da subvención.12.º.–Orzamento. Para este vindeiro curso académico 2013/2014, o Concello das Pontes ten previsto un orzamento de 20.000 € destinadas ó «Programa de axudas ás familias para a escolarización dos seus fillos/as». 13.º.–Disposición final. Para todo aquilo non regulado nestas bases estarase ó disposto na Lei 38/2003, de 17 de novembro, xeral de subvencións, e bases de execución do orzamento para o exercicio 2013. As Pontes a 10 de xuño de 2013. O CONCELLEIRO DELEGADO DE SERVIZOS SOCIAIS E ATENCIÓN CIDADÁ José Alén Álvarez SOLICITUDE DE AXUDA PARA MATERIAL ESCOLAR CURSO 2013-2014 D. __________________________________________, con D. N. I. n.º __________, D.ª __________________________________________, con D. N. I. n.º _________, na condición de de pais ou tutores, veciños/as das Pontes. Domicilio _________________________________________________________ Teléfono ________________________________________________ SOLICITAN: optar á axuda económica para material escolar para @/s nen@s: Nome e apelidos Colexio e curso __________________________________ _____ ________________ __________________________________ _____ ________________ __________________________________ _____ ________________ __________________________________ _____ ________________ As Pontes, a. de. de 2013. Asdo.: o pai, nai ou titor SR. ALCALDE-PRESIDENTE DO CONCELLO DAS PONTES DOCUMENTACIÓN A PRESENTAR 1. Fotocopia do D. N. I. do solicitante.2. Certificación do padrón municipal da unidade de convivencia.3. Título de familia numerosa (se é o caso). 4. Fotocopia da declaración da renda do último exercizo da unidade familiar ou declaración xurada de non ter que presentala, así coma declaración xurada da totalidade de ingresos do solicitante e dos restantes membros da unidade familiar maiores de 18 anos, acompañada dos xustificantes dos respectivos ingresos.5. Certificacións do INEM das contías percibidas por prestación e subsidio de desemprego (se é o caso). 6. Fotocopia do último recibo de aluguer da vivenda ou hipoteca.7. Fotocopia do recibo de pensión actualizados (se é o caso). 8. Os alumnos que opten ás axudas de material escolar para Primaria, Secundaria, Bacharelato e ciclos formativos deberán presentar un certificado do centro onde estén matriculados, facendo constar a súa condición de becado/non becado ou se non no seu defecto presentaron a solicitude de beca na convocatoria xeral para o presente curso.9. Fotocopia da tarxeta de demandante de emprego (no caso de desempregados). 10. Fotocopia da matrícula no caso de escolaridade non obrigatoria.11. Fotocopia das nóminas de xaneiro a xuño (se é o caso). DECLARACIÓN XURADA DOUTRAS AXUDAS D. ______________________________________, con D. N. I. n.º _____________. Perceptor da axuda para compra de material escolar dos cursos: DECLARO BAIXO XURAMENTO (sinale cun X o que corresponda): Non ter solicitado, nin percibido outras axudas polo mesmo concepto. Ter solicitado ou percibido de. Tipo de axuda. As Pontes, a. de. de 2013.